Tahmaküla

Tahmaküla on eramajade piirkond Haljala alevikus Lääne-Virumaal. Tahmakülla kuuluvad Veskijärve, Tervete ja Uue tänava, Uue põigu ja Võsu maantee majad, mille tagahoov jääb Veskijärve ja Tervete tänava poole.

 Nimelugu 
Tahmaküla on mitteametlik rahvaluuleline kohanimi, mis tuli kasutusele eeldatavasti 1980. aastate alguses. Selleks ajaks oli Viru kolhoosi rajatud Veskijärve tänav elamuehituslikult väljakujunenud, kus lisaks juba mõnele olemasolevale majale kerkisid 10 uut eramut (8 Ella tüüpi ja 2 Taru tüüpi).

Kuna valdavat osa maju köeti sel ajal kivisöega, mis oli küll hea kütteväärtusega, aga see-eest tekitas palju tahma, siis oli seda Veskijärve kandis tublisti märgata. Eriti ehedalt tuli see esile talvistel sulailmadel, mil lumi oli kogu tänava ulatuses määrdunud veidi hallikaks.

Kes esimesena nime Tahmaküla välja ütles, pole teada, aga ilmselt oli see keegi Haljala aleviku korrusmajade elanikest. Meeldis ju aleviku rahvale Veskijärve tänavalt läbi jalutada ja nii see tahmasus kellelegi silma hakkas ja nimi käibele tuli. Arvata võib, et seda ei teinud keegi Veskijärve elanik, sest tahm ehk Tahmaküla ei olnud algselt just kõige paremas mõttes ära märgitud ja kes oma kodutänava elanikest ikka oleks tahtnud seda esile tuua.

Levinud olid fraasid tahmaküla rahvas ja tahmaküla punt, nii kutsuti sealseid elanikke ja ennekõike sealseid üksmeelseid ja kokkuhoidvaid noori. 

pisi|tühi|Tahmaküla lipp (autorid Tauno Jõeveer ja Evely Veiert)

 Ajalugu 
Veskijärve tänav kujunes 1970. aastatel.

1980. aastate keskel rajasid Veskijärve tänava noored kolhoosi abiga omale ka palliplatsi ja mänguväljaku. Kõigepealt raadati võsa ja juuriti kännud, seejärel ehitasid Veskijärve tänaval elanud keskkooliõpilased vastloodud Haljala Keskkooli taimekasvatuse eriala praktika raames selle suvel valmis.

1980. aastate teises pooles sai vaikimisi Tahmaküla osaks ka Tervete tänav, kuhu kerkisid samuti uued majad, kus kütteliigiks oli endiselt kivisüsi.

Seejärel Uus tänav ja alates 2010. aastate teisest poolest Uus põik tänav.

 Tänavad 
 Veskijärve tänav – tänava nimi viitab vesiveskile, mis alates 18. sajandi lõpust Idavere mõisale kuulus, veski asus Maheda külas Veskijärve kaldal (ka Maheda järv) ja hävis 1941. aastal Teises maailmasõjas (Aino Kaasiku mälestused). 1985. aastani oli osaliselt alles veskitamm, mis siis puhastus- ja süvendustööde käigus ümber kujundati.
 Tervete tänav – nimi on pühendatud Haljala ja hiljem Viru kolhoosi sõpruskolhoosile Lätis Dobele rajoonis Tervetes.
 Uus tänav – (endise nimega Lillebergi) – 1976. aastal muudeti kolhoosi parteiorganisatsiooni koosolekul taluperemehe Lillebergi järgi nimetatud tänav ümber Uueks tänavaks, viidates isikulisele sobimatusele ja aleviku laienevale elamurajoonile.
 Uus põik – uuele elamurajoonile viitav tänava nimi.

 Tahmaküla päev 
Miks hakati koos käima? Kahe tuhandete keskpaiku jõudsid mitmed Tahmaküla noored eluringiga tagasi oma vanemate koju kodutänaval. Nii mõnelgi olid isad ja emad siitilmast lahkunud, samuti naabrid. Mitmes majas olid uued elanikud. Et küla saamislugu ja inimesed, kes selle rajasid ning sellele elu ja armastuse andsid, ei ununeks, siis hakati kogukondlikult iga aasta 20. august koos käima, meenutamaks vanu häid aegu ja suhtlemaks omavahel, nii uued kui ka endised elanikud.
 Nr Sündmus Kuupäev Registreeritud osalejad 1 Esimene Tahmaküla kokkutulek 20.08.2011 160 2 Tahmaküla 2. kokkutulek 19.08.2012 79 3 ... ... ... 11 Tahmaküla 1. tänavafestival Veskijärve tänaval 20.08.2021 331 12 Eesti filmi 110. aastapäeva tähistav kogukonnapäev 20.08.2022 140 13 Tahmaküla 2. tänavafestival Uus põik tänaval 19.08.2023 650 14 Kogukonnapäev koostöös Päästeametiga 24.08.2024 107

Tahmaküla United on jalgpalliklubi, mis loodi 2003. aastal Haljala valla jaanipäevaturniiriks. 2002. aastal tegid kohalikud teismelised Uus põik tänaval pooleli jäänud maja ehituskrundile Tahmaküla jalgpalliplatsi (täna asub seal Haljala pereväljak).

Tahmaka trindem on 1980. aastatel kolmest meesterattast kokku keevitatud sini-must-valge kolmekohaline jalgratas.

 Külavanemad 
Margus Punane – 2010–2020

Ivo Veiert – 2020. aastast

 Vaba aja veetmise võimalused 
vasakul|pisi|141x141px|Haljala pereväljak on Uus põik tänaval avatud kõigile kell 9–22.
pisi|142x142px|Tahmaküla spordiplats Haljalas Veskijärve tänaval avatud kõigile kell 9–22.
Tahmaküla spordiplats (ka külaplats) aadressil Veskijärve 3a on rajatud 1980. aastate keskel, värskendatud 2021. aastal. Suvehooajal punase kattega korvpalli- ja tenniseväljak, talvehooajal uisuplats.

Haljala pereväljak aadressil Uus põik 8 avati 2023. aasta juunis. Pereväljaku ehitamist toetasid PRIA ja Haljala vald; annetuste ja füüsilise tööga kohalikud inimesed. 

 Viited 

 Kirjandus 
 Punane, Erik (2013). Kodu-uurimistöö „Veskijärve kujunemine ja selle elanikud“.
 Tamberg, Rudolf-Sten (2015). Kodu-uurimistöö “Uus tänav Haljalas – üks osa Tahmakülast”.
 Ramot, Joanna (2016). 31. emakeeleolümpiaadi uurimistöö “Asustusnimed ja liikluspindade nimed Haljala kihelkonnas (vallas)”.

 Välislingid 
 “Tahmaküla meeskond võitis jaanijalgpalli” Virumaa Teataja, 2. juuli 2008
 “Kokkuvõte Haljala valla külade spordipäevast” Maaleht, 21. september 2010
 “Saalijalgpall” Maaleht, 9. jaanuar 2011
 “Hõissa, meil on vastlad!” Maaleht, 5. märts 2013
 “Tahmaküla rahvas peab igal suvel küla päeva” Virumaa Teataja, 22. august 2013
 “Tahmaküla 3. kokkutuleku peasponsor oli päike” Maaleht, 12. september 2013
 “Kaasava eelarve hääletusel kogus enim punkte Tahmaküla mänguväljak” Haljala vald, 5. detsember 2019
 “MTÜ KLOTS – Tahmaküla palliplatsi üleskutse” SVC Productions, 4. mai 2021
 “Haljalas tegutseva MTÜ Klots eesmärgiks on kohaliku elu edendamine” Virumaa Teataja, 18. august 2021
 “Tahmaküla kogukonnapäev tuleb esimest korda avalikkuse ette” Virumaa Teataja, 18. august 2021
 “GALERII ⟩ Tahmaküla täitus isamaalises meeleolus rahvaga” Virumaa Teataja, 20. august 2021
 “Tuledesäras Tahmaküla uisuplats Haljalas ootab kõiki uisutama” Virumaa Teataja, 22. august 2021
 “Haljala alevikus asuv pisike Tahmaküla rajab kogukondliku pereväljaku” Virumaa Teataja, 5. juuli 2022
 “Kaua oodatud Haljala peremänguväljak sai avatud” Virumaa Teataja, 18. juuni 2023
 “Fotod ⟩ Tahmakülas peeti tänavafestivali” Virumaa Teataja, 21. august 2023
 “Presidendipaar külastas Haljala valla kodusid” Virumaa Teataja, 12. november 2023
 “President Alar Karis Tahmaküla pereväljakul” Facebook, 12. november 2023
 “President käis isadepäeval külas kahel Haljala valla tublil perel” Lääne-Virumaa uudised, 12. november 2023
 “Tahmaküla United Facebooki lehekülg” Facebook, vaadatud 11. september 2024

Kategooria:Haljala